DINAMO - SPARTAK 3:1 (Gojak 22', Kadlec 35' ag., Oršić 79' / Čanturišvili 63')

DINAMO: Livaković - Rrahmani, Perić, Theophile-Catherine, Stojanović - Ademi - Oršić, Olmo, Gojak, Hajrović - Gavranović

SPARTAK: Chudy - Čonka, Godal, Toth, Kadlec - Rada, Greššak - Čanturišvili, Skhirtladze, Jirka - Ghorbani

--------------------------------

90' FT Dinamo - Spartak Trnava 3:1 #DZG #UEL AJMOOOOOOOO! #zagreb #hrvatska pic.twitter.com/xaH4ap866z — GNK Dinamo (@gnkdinamo) November 8, 2018

KRAJ UTAKMICE!

90' - Igrat će se četiri minute sudačke nadoknade.

89' - Posljednju izmjenu koristi i Bjelica. Izlazi Dani Olmo kojeg su također gledatelji na Maksimiru počastili pljeskom, a ušao je Mario Budimir.

86' - I posljednja zamjena u momčadi Spartaka. Izašao je Andrej Kadlec, a priliku dobiva hrvatski veznjak i bivši igrač Rijeke Filip Dangubić.

83' - Zamjena i kod Spartaka. Izašao je Skhirtladze, a ušao Kulhanek.

81' - Bjelica radi i drugu zamjenu. Bjelica iz igre vadi strijelca Mislava Oršića i pruža mu priliku da doživi ovacije s tribina, a umjesto njega ulazi Ivan Šunjić.

79' - GOOOL! Hajrović je zakuhao opasnu situaciju pred vratima Spartaka, gubi loptu, ali zatim je osvaja Bruno Petković koji majstorski šalje dodavanje na drugu vratnicu gdje dotrčava Mislav Oršić i zabija za 3:1!

77' - Mijenja sada i Bjelica. Izlazi Mario Gavranović uz ovacije s maksimirskih tribina, a zamijenit će ga Bruno Petković.

75' - Prilika za Dinamo! Gavranović je bio u izglednoj situaciji, no obrana Spartaka uspjela je iskoprcati tu loptu i izbiti je izvan kaznenog prostora.

71' - Prvu zamjenu na utakmici radi Spartak. Izašao je Ghorbani, a mijenja ga Malecki.

66' - Sada je i Skhirtladze dobio žuti karton zbog prekršaja.

63' - GOL. Gruzijac je lijepo primio loptu na lijevoj strani, prošao Stojanovića i s vrha kaznenog prostora neobranjivo pogodio suprotni kut za smanjenje vodstva.

57' - Kakva prilika za Modre! Oršić je sjajno probio po lijevoj strani i proigrao Gavranovića, a Dinamov napadač je pokušao atraktivno lobom riješiti utakmicu, no lopta je otišla pored vratnice.

55' - Službena je informacija da je na Maksimiru 18 154 gledatelja.

53' - Ghorbani je vrlo grubo startao na kapetana Dinama Arijana Ademija i opravdano dobio žuti karton.

50' - Prilika za Spartak. Čonka je pucao s dvadesetak metara, Skhirtladze je pokušao postaviti nogu i promijeniti putanju lopte, no uspjeli su izboriti samo udarac iz kuta.

46' - Počelo je drugo poluvrijeme na Maksimiru! Nema promjena u sastavima.

45'+1 HT Dinamo - Spartak Trnava 2:0 (Gojak, OG Kadlec) #DZG #UEL @EuropaLeague pic.twitter.com/oBKK6aPXx4 — GNK Dinamo (@gnkdinamo) November 8, 2018

KRAJ PRVOGA POLUVREMENA - Dinamo je u potpunosti nadigrao Spartak u prvome poluvremenu, dominira u svim segmentima igre, a nemoćni igrači Spartaka nisu uputili nijedan udarac u okvir vrata Dinama. Modri su poveli atraktivnim pogotkom Amera Gojaka u 22. minuti, da bi Dinamo povisio rezultat na 2:0 nakon autogola Kadleca. Navijači na Maksimiru zaslužni su za fantastičnu atmosferu, a jedini faktor koji kvari doživljaj je gusta magla koja prekriva Maksimir.

45' - Igrat će se jedna minuta sudačke nadoknade.

42' - Kakva šansa za Modre! Oršić je izbio sam pred Chudyja i potpuno sam pucao po golu, no vratar Spartaka brani i ovu stopostotnu šansu!

35' - GOOOL! Stojanović je ubacio s desne strane, a Kadlec je, u namjeri da je izbije, ugurao loptu u vlastitu mrežu! Da je nije pogodio Kadlec, zabio bi Oršić koji je već bio na toj lopti. Dinamo vodi velikih 2:0!

32' - Suci su tražili zamjenu lopte! Sada se igra s crvenom fluorescentnom loptom radi bolje vidljivosti. Pjesma i dalje odzvanja Maksimirom i šteta je što ovakvi vremenski uvjeti kvare fantastičnu atmosferu.

Karate Gojak 1-0#dinamo #dzg #uel pic.twitter.com/tqX5VNn4f6 — Marko Ćurković (@cromarko) November 8, 2018

25' - Magla se opet spustila i utakmica se u ovim trenucima ne može pratiti. Kamere pokrivaju samo određene dijelove travnjaka, ali teško je procijeniti mogu li ovakvi uvjeti biti regularni za odigravanje.

22' - GOOOL! Nakon ubačaja Danija Olma s desne strane, Oršić je spasio 'mrtvu' loptu i poslao povratnu do Gavranovića koji je odmah prosljeđuje do Gojaka, a Dinamov veznjak atraktivno petom zabija za vodstvo Modrih u Maksimiru!

21' - I opet prilika za Modre! Pucao je Hajrović iskosa, ali Chudy još jednom brani.

19' - Još jedna sjajna akcija Dinamovih nogometaša! Olmo je fenomenalno proigrao Rrahmanija koji puca po golu, no obrana Spartaka blokira taj udarac. U nastavku akcije opalio je i Oršić, ali samo preko grede.

15' - Kakva prilika za Dinamo! Oršić je lijepo pronašao Olma na vrhu šesnaesterca koji odmah proigrava za Gojaka, a Dinamov veznjak promašuje stopostotnu šansu iako je na drugoj vratnici mogao dodati Gavranoviću.

10' - Još jedna velika prilika dinamovaca! Ovaj put je Olmo opalio ljevicom s desetak metara, no uspio je izboriti samo korner.

9' - Evo šanse, čak dvije velike prilike Dinama! Pucali su igrači Dinama dvaput po golu, prvi put Ademi, a zatim Hajrović, no Chudy je oba puta obranio.

8' - Teško je razaznati što se sve odigrava na terenu, ali jasno je da Dinamo ne srlja i drži loptu u nogama. Zasad na Maksimiru bez većih uzbuđenja.

4' - Prilika za Spartak. Čanturišvili je pucao s ruba šesnaesterca, no lopta odlazi daleko od Dinamovih vrata.

2' - Magla je nažalost i dalje pregusta i televizijske kamere slabo pokrivaju stanje na terenu. Reporteri na samome travnjaku izvještavaju da je vidljivost dobra te da nema prepreka odigravanju utakmice.

1' - Počela je utakmica na Maksimiru. Sretno, Plavi!

--------------------------------

20.55: Momčadi su istrčale na maksimirski travnjak. Glavni sudac je Serhiy Boiko iz Ukrajine. Atmosfera na stadionu je fantastična! Sve je spremno za početak!

20.50: Pjesma odzvanja Maksimirom, tribine su ispunjene gotovo do posljednjeg mjesta, a navijači još pristižu. Večeras će atmosfera biti spektakularna!

20.30: Podršku Dinamu u ovoj važnoj utakmici dao je i Hrvatski nogometni savez na svojim službenim stranicama.

20.10: U fotogaleriji pogledajte kako izgleda atmosfera ispred Maksimira uoči povijesne utakmice protiv Spartaka.

20.00: Trener Dinama Nenad Bjelica na jučerašnjoj je presici izjavio:

"Razmišljam samo o pobjedi. Sutra ćemo dati sve od sebe, to jedino zahtijevam od njih. Naša najveća snaga je što smo sjajna momčad. Nema nikakvih kalkulacija, samo je pobjeda jedino u glavi," kazao je Bjelica.

Dominik Livaković i trener Nenad Bjelica na konferenciji za medije večer uoči utakmice 4. kola Europa lige Dinamo - Spartak Trnava #DZG #UEL pic.twitter.com/bHcHSjeZMZ — GNK Dinamo (@gnkdinamo) November 7, 2018

19.55: Dobre vijesti stižu iz Maksimira! Prema najnovijim informacijama, razilazi se gusta magla koja se nadvila nad Zagreb i potvrđeno je da je odigravanje utakmice neupitno.

19.45: Objavljeni su službeni sastavi. U momčadi Dinama nema promjena, početni će sastav istrčati u postavi koja je i najavljena. Bjelica je u dilemi između Hajrovića i Kadziora odlučio prednost dati sjajnom bosanskohercegovačkom nogometašu. U momčadi Spartaka je jedna izmjena u odnosu na najave, u obrani će zaigrati Kadlec umjesto očekivanoga Oraveca.

Tomo Ničota

18.40 - Gledatelji na tribinama, ako situacija ostane ovakva i za nešto više od dva sata, kada treba započeti utakmica, neće imati bajan pogled na svoje ljubimce.

18.20 - U ovim trenucima maksimirski travnjak okovan je maglom i vidljivost je slaba. Prema neslužbenim informacijama kojima baratamo utakmica bi se trebala odigrati, iako nije isključena mogućnost odgode. Do iste bi moglo doći ako se uvjeti dodatno pogoršaju.